Shinjuku. Dette er det tyngste, kommersielle området i Tokyo, med verdens mest trafikkerte jernbanesasjon, Shinjuku stasjon. Shinjuku ble utviklet særlig etter Andre verdenskrig. Shibuya. Området er noe mindre enn Shinjuku, men i sterk vekst, og mer populær blant yngre mennesker. Harajuku. Et delområde av Shibuya. Ginza. Dette området har enorme shoppingsentere, eksklusive boutiques og meget dyre restauranter. Her ligger også Kabuki-teateret (se over). Området var viktigst før Andre verdenskrig, og var det første området som fikk vestlige bygninger på slutten av 1800-tallet. Asakusa. Området er preget av smale, små gatestumper. Asakusa-templet ligger i dette området (se over). Vest-Tokyo har to nasjonalparker; Chichibu-Tama, som ligger i Nishitama og Meiji no Mori Takao, som ligger rundt Takao-fjellet sør for Hachioji.